ananddey/assamese-wiki-corpus huggingface dataset:
মধু মনছুৰী হাছমুখ

মধু মনছুৰী হাছমুখ (জন্ম ৪ ছেপ্টেম্বৰ ১৯৪৮) এগৰাকী ভাৰতীয় গায়ক, গীতিকাৰ আৰু কৰ্মী। পৃথক ৰাজ্য ঝাৰখণ্ডৰ আন্দোলনৰ বাবে তেওঁ কেইবাটাও নাগপুৰী গীত লিখি গাইছিল। ২০১১ চনত ঝাৰখণ্ড চৰকাৰে তেওঁক ঝাৰখণ্ড ৰত্ন বঁটা প্ৰদান কৰে। ২০২০ চনত তেওঁ কলা শাখাত পদ্মশ্ৰী বঁটা লাভ কৰে।

ব্যক্তিগত জীৱন

১৯৪৮ চনৰ ৪ ছেপ্টেম্বৰত ৰাঁচী জিলাৰ চিমিলিয়াত জন্মগ্ৰহণ কৰিছিল মধু মনছুৰী হাছমুখে৷ তেওঁৰ পিতৃৰ নাম আছিল আব্দুল ৰহমান মনছুৰী। মধু মনছুৰীৰ মতে তেওঁৰ পূৰ্বপুৰুষ আছিল অৰাওন যিসকলে ইছলাম ধৰ্ম গ্ৰহণ কৰিছিল। তেওঁৰ বিয়া হৈছিল ছামিয়া ওৰাওৰ সৈতে।

কেৰিয়াৰ

হাছমুখ মেকনত অপাৰেটৰ আছিল৷ তেওঁ দেউতাকৰ পৰা পৰম্পৰাগত গীত শিকিছিল। শৈশৱৰ পৰাই তেওঁ গান গাবলৈ আৰম্ভ কৰিছিল। ১৯৬০ চনত বাৰ বছৰ বয়সত মঞ্চত প্ৰথম গীত গাইছিল। ১৯৬০ চনত তেওঁ শিষ্ট মঞ্চ প্ৰতিষ্ঠা কৰে আৰু তেওঁৰ প্ৰথম নাগপুৰী গীতৰ গ্ৰন্থ প্ৰকাশ পায়। ১৯৭২ চনত তেওঁ "নগপুৰ কৰ কোৰা" গীত ৰচনা কৰে। ১৯৯২ চনত ৰাম দয়াল মুণ্ডা আৰু মুকুন্দ নায়কৰ সৈতে টাইৱান ভ্ৰমণ কৰে। তেওঁ পৃথক ঝাৰখণ্ড ৰাজ্যৰ বাবে আন্দোলনৰ বাবে কেইবাটাও নাগপুৰী গীত লিখিছিল আৰু গাইছিল।

বঁটা আৰু সন্মান

ঝাৰখণ্ড চৰকাৰে তেওঁক ঝাৰখণ্ড বিভুতি বঁটা প্ৰদান কৰে। ২০১১ চনত ঝাৰখণ্ড চৰকাৰে তেওঁক ঝাৰখণ্ড ৰত্ন বঁটা প্ৰদান কৰে। ২০২০ চনত তেওঁ কলাক্ষেত্ৰত পদ্মশ্ৰী বঁটা লাভ কৰে।

তথ্যসূত্ৰ

শ্ৰেণী:ভাৰতীয় কণ্ঠশিল্পী
শ্ৰেণী:লোকগীত শ্ৰেণী:গায়িকা শ্ৰেণী:জীৱিত ব্যক্তি
অভয়াৰ

|]], চেন্নাইত অভয়াৰৰ মূৰ্তি।
অভয়াৰ (তামিল ஔவையார்) আছিল সংগম যুগৰ এগৰাকী তামিল কবি আৰু তামিল মুখিয়াল ভেল পাৰী আৰু আথিয়ামানৰ সৈতে তেওঁৰ আন্তৰিক সম্পৰ্ক আছিল বুলি কোৱা হয়। তেওঁ পুৰুণনুৰুত ৫৯টা কবিতা ৰচনা কৰে। চেন্নাইৰ কবিগৰাকীৰ মূৰ্তিত থকা এখন ফলকত তেওঁৰ জন্ম তাৰিখৰ বাবে খ্ৰীষ্টপূৰ্ব প্ৰথম শতিকাৰ কথা কোৱা হৈছে। অভয়াৰ নামটোৰ অৰ্থ হৈছে ‘সন্মানীয় ভদ্ৰ মহিলা’, সেয়ে ই এক সাধাৰণ উপাধি; তেওঁৰ ব্যক্তিগত নাম জনা নাযায়।

জীৱনী

অভয়াৰক কবি পৰনাৰ, Kabilar and Thiruvalluvar. কবিলাৰ আৰু থিৰুৱল্লুৱৰৰ সমসাময়িক বুলি গণ্য কৰা হয়।

চিলন ভ্ৰমণৰ সময়ত অভয়াৰে প্ৰচণ্ড বৰষুণত আবদ্ধ হৈ পৰে, আৰু নিম্নবৰ্ণৰ দুগৰাকী মহিলা অংগভাই আৰু সাংগাভাইৰ ঘৰত আশ্ৰয় লয়। এই মহিলাসকলে অতি সহৃদয়তাৰে অভয়াৰৰ যত্ন লৈছিল আৰু কবিয়ে প্ৰতিশ্ৰুতি দিছিল যে, তেওঁলোকক তিৰুকোভালুৰৰ ৰজাৰ লগত বিয়া দিয়া হ’ব। এই কথা শুনি ৰজাই চেৰা, চোল আৰু পাণ্ড্য ৰজাই মহিলাসকলক এৰি দিলে বিয়া কৰাবলৈ সন্মত হয়।
তাৰ পিছত অভয়াৰে গণেশক আমন্ত্ৰণ জনাইছিল আৰু গণেশ তেওঁৰ সম্মুখত উপস্থিত হোৱাত তেওঁ পালমাইৰা পাতত লিখি নিমন্ত্ৰণ দিবলৈ কৈছিল। নিমন্ত্ৰণ পোৱাৰ লগে লগে তিনিখন ৰাজ্যৰ ৰজাসকলে বিবাহ অনুষ্ঠানলৈ আহি অংগায়া আৰু সাংগাৱায়ক বিয়া দিলে। (পৃষ্ঠা ৫৭–৫৯)।

মন্দিৰ

তামিলনাডুৰ কন্যাকুমাৰী জিলাৰ এখন সৰু গাঁও মুপ্পাণ্ডল। তাত অভয়াৰৰ প্ৰতিমূৰ্তি আছে। পৰম্পৰা অনুসৰি এইটোৱেই মহাকবিয়ে মৰ্ত্যলোক এৰি যোৱা ঠাই বুলি কোৱা হয়।

তথ্যসূত্ৰ

শ্ৰেণী:ভাৰতীয় দাৰ্শনিক
শ্ৰেণী:ভাৰতীয় মহিলা কবি
শ্ৰেণী:ভাৰতীয় নাৰী
শ্ৰেণী:সংগম সাহিত্য
অভিযাত্ৰী

অভিযাত্ৰী হৈছে অসমীয়া সাহিত্যিক নিৰুপমা বৰগোহাঞি ৰচিত এখনি জীৱনীমূলক উপন্যাস। এই উপন্যাসখনত অসম প্ৰাদেশিক মহিলা সমিতিৰ জন্মদাত্ৰী চন্দ্ৰপ্ৰভা শইকীয়ানীৰ জীৱন আৰু কৰ্মৰ খতিয়ান দাঙি ধৰা হৈছে। চন্দ্ৰপ্ৰভা শইকীয়ানী বিষয়ক প্ৰথমখন অসমীয়া উপন্যাস।১৯৯৭ চনত ‘অভিযাত্ৰী’ ইংৰাজী ভাষালৈ অনুবাদ কৰে প্ৰদীপ্ত বৰগোহাঞিয়ে।

লেখিকাৰ চমু পৰিচয়

নিৰুপমা বৰগোহাঞি একাধাৰে গল্পকাৰ, ঔপন্যাসিক আৰু ফ্ৰীলান্স সাংবাদিক। নিৰুপমা তামোলীয়ে (বিবাহ পূৰ্ব উপাধি) ছাত্ৰী অৱস্থাৰ পৰাই সাহিত্য চৰ্চ্চা কৰিবলৈ লয় যদিও "ৰামধেনু"ত প্ৰকাশিত "এনথ্ৰ’প’ল’জিৰ সপোন" নামৰ গল্পটোৰেই পাঠকৰ দৃষ্টি আকৰ্ষণ কৰিবলৈ সক্ষম হয়। "অভিযাত্ৰী" গ্ৰন্থৰ বাবে তেখেতক সাহিত্য অকাডেমি বঁটা প্ৰদান কৰা হৈছিল।

গ্ৰন্থৰ সংক্ষিপ্ত বিৱৰণ

অভিযাত্ৰী উপন্যাসখনত চন্দ্ৰপ্ৰভা শইকীয়ানীৰ জীৱন আৰু কৰ্মৰ এক সংবেদনশীল আলোকপাত সন্নিৱিষ্ট হৈছে। চন্দ্ৰপ্ৰভা শইকীয়ানীৰ পিতৃ আছিল অশিক্ষিত। কিন্তু পিতৃৰ সহযোগতেই তেখেতে কুৰি শতিকাৰ প্ৰথম দশকত বজালীত পঢ়াশালীয়া শিক্ষা আহৰণ কৰিছিল। ১৯১৫ চনত শইকীয়ানী নগাঁৱৰ মিছন স্কুলত পঢ়িবলৈ আহে। তেতিয়াই তেওঁ বিদেশী শাসনৰ কুফলসমূহৰ উমান পায়। পৰৱৰ্তী পৰ্যায়ত তেজপুৰ স্কুলত শিক্ষকতা কৰোঁতে তেখেত অমিয় কুমাৰ দাস, জ্যোতিপ্ৰসাদ আগৰৱালাৰ সংস্পৰ্শলৈ আহে। তেওঁলোকৰ সান্নিধ্যত তেখেতে ভাৰতৰ স্বাধীনতা সংগ্ৰামৰ লগত জড়িত হৈ পৰে। একে সময়তে চন্দ্ৰপ্ৰভা শইকীয়ানীয়ে ব্যক্তিগত আৰু সামাজিক পৰ্যায়ৰ কেতবোৰ সমস্যাৰ লগতো যুঁজিবলগা হৈছিল।

বঁটা সন্মান

১৯৯৬ চনত গ্ৰন্থখনে সাহিত্য অকাডেমি বঁটা লাভ কৰিছে।

তথ্যসূত্ৰ

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
শ্ৰেণী:জীৱনভিত্তিক উপন্যাস
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
জেন আনয়াংগো

জেন আনয়াংগো অডংগো শান্তিৰ বাবে আৰু মহিলা আৰু ছোৱালীৰ অধিকাৰৰ বাবে কৰ্মৰত কেনিয়াৰ এগৰাকী সমাজকৰ্মী। তেখেত এগৰাকী তৃণমূল পৰ্যায়ৰ কৰ্মী আৰু শান্তিপ্ৰেমী৷ তেওঁ কেনিয়াৰ অন্যতম বৃহৎ বস্তিত বাস কৰে। দীৰ্ঘম্যাদীভাৱে তেওঁৰ মূল ফলাফল হৈছে ৰাষ্ট্ৰসংঘৰ বহনক্ষম উন্নয়নৰ লক্ষ্য ১০ লাভ কৰা, যাৰ ফলত বৈষম্য হ্ৰাস কৰা হয়। ২০১৬ চনত তেওঁ ইউনিভাৰ্চিটি অৱ ছান ডিয়েগোলৈ বাৰ্ষিক মহিলা শান্তি নিৰ্মাতা আঁচনিৰ জৰিয়তে দুমাহৰ বাবে আমন্ত্ৰিত হোৱা চাৰিগৰাকী মহিলাৰ ভিতৰত অন্যতম আছিল।

প্ৰাৰম্ভিক জীৱন আৰু কেৰিয়াৰ

১৯৭০ চনৰ ১৭ মাৰ্চত কেনিয়াৰ নাইৰোবিত জন্মগ্ৰহণ কৰা আনয়াংগো ১৯৮৯ চনত কিবেৰালৈ গুচি যায়।২০০৭ চনৰ কেনিয়াৰ ৰাষ্ট্ৰপতি নিৰ্বাচনৰ ফলত হোৱা হিংসাত্মক পৰিস্থিতিৰ প্ৰতি সঁহাৰি জনাই; আনয়াংগোৱে কিবেৰাত মহিলাসকলক সংগঠিত কৰি হিংসাত্মক পৰিস্থিতিৰ বিৰুদ্ধে প্ৰতিবাদ সাব্যস্ত কৰে। কিছু সময়ৰ পিছতে "কিবেৰা মহিলা শান্তিৰ বাবে" সংগঠন গঠন কৰা হয়।

তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
এবি এলিয়ট

এবিগেইল এলিয়ট (ইংৰাজী: Abby Elliott; জন্ম: ১৬ জুন, ১৯৮৭) এগৰাকী আমেৰিকান অভিনেত্ৰী আৰু ধেমেলীয়া অভিনেতা। তেওঁ ২০০৮ চনৰপৰা ২০১২ চনলৈ এনবিচিৰ স্কেটচ কমেডী ধাৰাবাহিক চেটাৰডে নাইট লাইভৰ এগৰাকী শিল্পী আছিল। ইয়াৰ উপৰি তেওঁ ব্ৰাভো কমেডী অড মম আউট, এনবিচিৰ চিটকম ইনডেটেড আৰু এফএক্স/হুলুৰ কমেডী ড্ৰামা দ্য বিয়েৰত অভিনয় কৰিছে। তেওঁ অভিনেতা তথা ধেমেলীয়া অভিনেতা খ্ৰীষ্ট এলিয়টৰ কন্যা আৰু ব্ৰাইডি এলিয়টৰ ভগ্নী।

প্ৰাৰম্ভিক জীৱন

এলিয়টৰ জন্ম হৈছিল ১৯৮৭ চনৰ ১৬ জুনত নিউয়ৰ্ক চিটিত। তেওঁ পৰিয়ালৰ দুটি সন্তানৰ ভিতৰত জ্যেষ্ঠ। তেওঁ টেলেণ্ট ক’অৰ্ডিনেটৰ পলা নিডাৰ্ট আৰু অভিনেতা তথা ধেমেলীয়া অভিনেতা খ্ৰীষ্ট এলিয়টৰ কন্যা। তেওঁৰ ককাক আছিল ৰেডিঅ’ৰ ধেমেলীয়া অভিনেতা বব এলিয়ট। তেওঁৰ কনিষ্ঠ ভগ্নী হ’ল অভিনেত্ৰী ব্ৰাইডি এলিয়ট; তেওঁলোক দুয়ো কানেকটিকাটৰ উইল্টনত ডাঙৰ-দীঘল হৈছিল।

২০১৬ চনৰ ৩ ছেপ্টেম্বৰত এলিয়টে টেলিভিছন লেখক বিল কেনেডীৰ সৈতে বিবাহপাশত আবদ্ধ হয়। তেও'লোকৰ এজনী কন্যা সন্তান ইডিথ পেপাৰ কেনেডী আৰু এজন পুত্ৰ সন্তান উইলিয়াম 'বিলি' যোচেফ লুনী কেনেডী চতুৰ্থ আছে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
আলিছা আব্দুল্লা

আলিছা আব্দুল্লা ( ; জন্ম: ২৪ জুলাই, ১৯৮৯) এগৰাকী ভাৰতীয় ৰেচিং চালক। তেওঁ দেশৰ প্ৰথম মহিলা ৰাষ্ট্ৰীয় দৌৰ চেম্পিয়ন।

ৰেচিং আৰু অন্যান্য কৰ্ম

তেওঁৰ দৌৰবিদ্যা জীৱন ১০ বছৰ বয়সতে আৰম্ভ হৈছিল, হেইয়া তেওঁ ইনড’ৰ কাৰ্ট ৰেচিঙৰ পৰা আৰম্ভ কৰিছিল।

২০১৮ চনত, ভাৰতৰ পৰা মোটৰস্পৰ্টস ক্ষেত্ৰত পদাৰ্পণ কৰা প্ৰথমগৰাকী মহিলা হিচাপে ৰাষ্ট্ৰপতি ৰাম নাথ কোবিন্দ আৰু মহিলা আৰু শিশুকল্যাণ মন্ত্ৰী মেনেকা সঞ্জয় গান্ধীয়ে তেওঁক ভাৰতৰ পৰা মটৰস্পৰ্টছৰ ক্ষেত্ৰত নামি অহা 'প্ৰথম মহিলা' হিচাপে তেওঁক সম্বৰ্ধনা জনায়।

২০২০ চনৰ জুলাই মাহত তেওঁক ৰাষ্ট্ৰীয় মানৱ অধিকাৰ অপৰাধ বিৰোধী আৰু দুৰ্নীতি বিৰোধী ব্যুৰোৰ তামিলনাডু ৰাজ্যিক মহিলা সভানেত্ৰী হিচাপে নিযুক্তি দিয়া হয়। বিজেপিত যোগদান কৰাৰ পিছত তেওঁ কয় যে তেওঁৰ লক্ষ্য হৈছে সংসদৰ সদস্য হোৱা।

তেওঁ তামিলনাডুত হিন্দী ভাষাক বাধ্যতামূলক ভাষা হিচাপে পৰামৰ্শ দিয়ে।

ব্যক্তিগত জীৱন

তেওঁৰ পিতৃ আৰ এ আব্দুল্লাও এজন বিখ্যাত বাইক ৰেচাৰ আৰু সাতবাৰৰ ৰাষ্ট্ৰীয় চেম্পিয়ন। ২০১৭ চনৰ ১৮ জানুৱাৰীত বালিত ব্যক্তিগত অনুষ্ঠানত তেওঁৰ সৈতে বিবাহপাশত আবদ্ধ হয়।

চলচ্চিত্ৰ

২০১৪ চনত তামিল চলচ্চিত্ৰ ইৰুম্বু কুথিৰাই ত অভিনয় কৰিছিল।

তথ্য সূত্ৰ
এলিজাবেথ থিবল

এলিজাবেথ থিবল বা এলিজাবেথ টিবল ( , ৮ মাৰ্চ ১৭৫৭ – ১৩ ফেব্ৰুৱাৰী ১৭৮৫) আছিল প্ৰথম মহিলা যিয়ে মুক্ত বান্ধবিহীন গৰম বায়ুৰ বেলুনত উৰণৰ অভিজ্ঞতা লাভ কৰিছিল। ১৭৫৭ চনৰ ৮ মাৰ্চত ফ্ৰান্সৰ লিয়নত এলিজাবেথ থিবলৰ জন্ম হৈছিল। ১৭৮৩ চনত হোৱা প্ৰথমগৰাকী মানুহে চালিত বেলুন উৰণৰ আঠ মাহৰ পাছত, ৪ জুন ১৭৮৪ তাৰিখে, থিবল মিষ্টাৰ ফ্লোৰেণ্টৰ সৈতে লা গুস্তাভ নামৰ গৰম বতাহৰ বেলুনত যাত্ৰা কৰিছিল। এই বেলুনখন চুইডেনৰ ৰজা গুস্তাভ তৃতীয়ৰ লিঅঁ ভ্ৰমণৰ সন্মানত নামাকৰণ কৰা হৈছিল।

বেলুন যাত্ৰা

মন্সিয়ৰ ফ্লেউৰাণ্টে প্ৰথমে কাউণ্ট জিন-বেপ্টিষ্ট ডি লৰেনচিনৰ সৈতে গৰম বায়ুৰ বেলুন উৰুৱাবলৈ পৰিকল্পনা কৰিছিল, কিন্তু কাউণ্টে দ্য গুষ্টাভত তেওঁৰ স্থান এলিজাবেথ থিবলক দিছিল।

যেতিয়া বেলুনটো মাটিৰ পৰা ওপৰলৈ উঠিল, থিবল ৰোমান দেৱী মিনাৰ্ভাৰ পোছাক পিন্ধি আছিল। তেওঁ আৰু ফ্লোৰাণ্টে সেই সময়ৰ জনপ্ৰিয় অপেৰাগীত লা বেল আৰ্সেনৰ দুটা দ্বৈত সংগীত গাইছিল। এই যাত্ৰা ৪৫ মিনিটলৈ চলি আছিল, প্ৰায় ৪ কিলোমিটাৰ (২.৫ মাইল) দূৰত্ব অতিক্ৰম কৰিছিল আৰু প্ৰায় ১,৫০০ মিটাৰ (৪,৯০০ ফুট) উচ্চতালৈ উঠিছিল। ছুইডেনৰ ৰজা গুস্তাভ তৃতীয়ে, যাৰ সন্মানত বেলুনটো নামাকৰণ কৰা হৈছিল, এই ঐতিহাসিক যাত্ৰা সাক্ষী হৈছিল।

অৱতৰণকালত বেলুনৰ বাকচ মাটিত খুন্দা খোৱাৰ ফলত থিবলৰ গোৰোহাত আঘাত লাগিছিল। যাত্ৰাৰ সফলতাৰ বাবে ফ্লোৰাণ্টে থিবলক কৃতিত্ব প্ৰদান কৰিছিল, কাৰণ তেওঁ বেলুনটোৰ জুই বজাই ৰখাত সহায় কৰিছিল আৰু অসাধাৰণ সাহস প্ৰদৰ্শন কৰিছিল।

ব্যক্তিগত জীৱন

মেডাম থিবলৰ বিষয়ে কমেই জনা যায়। তেওঁ লিঅঁৰ এজন ব্যৱসায়ীৰ পৰিত্যক্ত পত্নী (épouse délaissée) হিচাপে বৰ্ণনা কৰা হৈছিল। তেওঁৰ কোনো পেচাদাৰী অপেৰাগায়ক হিচাপে তথ্য পোৱা নাযায়। তেওঁ ১৩ ফেব্ৰুৱাৰী ১৭৮৫ তাৰিখে পাৰিছত মৃত্যু বৰণ কৰিছিল।

চলচ্চিত্ৰ

Venus im Wolkenschiff (Venus in the Cloud-ship) – A. Reekerৰ পৰিচালনাত WDR Fernsehenৰ চলচ্চিত্ৰ, য'ত Anouk Plany এ এলিজাবেথ থিবলৰ চৰিত্ৰ অভিনয় কৰিছিল।

লগতে চাওক

সোফি ব্লান্ছাৰ্ড (১৭৭৮–১৮১৯) – ফ্ৰেন্স বেলুনচালক।

তথ্যসূত্ৰ
থ

থ অসমীয়া ব্যঞ্জনবৰ্ণ মালাৰ ১৭ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'থ'ও এটি ব্যঞ্জন বৰ্ণ, সেয়ে 'থ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'থ'ৰ লগত যোগ হ'লে
অথ
আ থা
ইথি
ঈথী
উথু
ঊথূ
ঋথৃ
এথে
ঐথৈ
ওথো
ঔথৌ

যুক্তবৰ্ণ (থ যোগ)

থ্ + য = থ্য = পথ্য

'থ'ৰে আৰম্ভ শব্দৰ উদাহৰণ

থাইলেণ্ড
থাই ভাষা
থকা
থান
থাপনা

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
খালেদ হোছেইনি

খালেদ হোছেইনি (; জন্ম: ৪ মাৰ্চ, ১৯৬৫) এগৰাকী আফগান-আমেৰিকান ঔপন্যাসিক। দ্য কাইট ৰানাৰ আৰু এ থাউজেণ্ড স্প্লেণ্ডিড ছান্‌ছ তেওঁৰ উল্লেখযোগ্য সাহিত্যকৰ্ম।

উদ্ধৃতিসমূহ

দ্য কাইট ৰানাৰ

নিজৰ পক্ষত থিয় হ'ব নোৱাৰা ল'ৰা এজন একোৰে ওচৰত থিয় দিব নোৱাৰা মানুহ হৈ পৰে৷
কিছুমান কাহিনী কোৱাৰ প্ৰয়োজন নাথাকে৷
শিশুসকল ৰং কৰা কিতাপ নহয়। আপুনি সিহঁতক আপোনাৰ প্ৰিয় ৰঙেৰে বোলাব নোৱাৰে।
এতিয়া মোল্লাই যিয়েই শিক্ষা নিদিয়ক কিয়, পাপ মাত্ৰ এটাই, মাত্ৰ এটা। আৰু সেয়া হ'ল চুৰিকাৰ্য। প্ৰতিটো পাপেই চুৰিকাৰ্যৰ এক ভিন্ন ৰূপহে।

এ থাউজেণ্ড স্প্লেণ্ডিড ছান্‌ছ

এইটো এতিয়াই শিকি লোৱা আৰু ভালদৰে শিকি লোৱা। যিদৰে এডাল কম্পাছে সদায় উত্তৰ দিশলৈ মুখ কৰি থাকে, তেনেদৰে এজন পুৰুষৰ অভিযোগকাৰী আঙুলিয়ে সদায় নাৰীৰ ফালে মুখ কৰি থাকে। সেইটো সদায় মনত ৰাখিবা, মাৰিয়াম।
এখন সমাজৰ নাৰী অশিক্ষিত হ'লে সফলতাৰ কোনো সম্ভাৱনা নাই, লেইলা। কোনো সুযোগেই নাই।
বিবাহে ৰৈ থাকিব পাৰে, শিক্ষাই নোৱাৰে।
এজন ব্যক্তিয়ে সন্মুখীন হ'বলগীয়া সকলো কষ্টৰ ভিতৰত কোনোটোৱেই অপেক্ষাৰ সাধাৰণ কাৰ্য্যতকৈ বেছি শাস্তিদায়ক নহয়।
আপুনি বতাহক নিজৰ গোপন কথা কওক, কিন্তু গছবোৰক কোৱাৰ বাবে তাক দোষ নিদিব।
চীনাসকলে কয় যে এদিনৰ বাবে চাহৰ পৰা বঞ্চিত হোৱাতকৈ তিনিদিন খাদ্যৰ পৰা বঞ্চিত হোৱাই ভাল৷

উৎস

বাহ্যিক সংযোগ

Khaled Hosseini's Official Website

শ্ৰেণী:ঔপন্যাসিক
শ্ৰেণী:জীৱিত ব্যক্তি
শ্ৰেণী:সাহিত্যিক
৭ এপ্ৰিল

৭ এপ্ৰিল হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৭তম (অধিবৰ্ষত ৯৭তম) দিন। বছৰ শেষ হ’বলৈ আৰু ২৬৯ দিন বাকী থাকে।

উল্লেখযোগ্য ঘটনাৱলী

১৯২৭ - প্ৰথম দীৰ্ঘ-দূৰত্বৰ ৰাজহুৱা দূৰদৰ্শন সম্প্ৰসাৰণ, ৱাচিংটন ডি.চি.ৰ পৰা নিউয়ৰ্ক নগৰলৈ।
১৯৩৭ - শ্বিলঙত অসম বিধান সভাৰ প্ৰথম বৈঠক।
১৯৪৮ - ৰাষ্ট্ৰ সংঘৰ দ্বাৰা বিশ্ব স্বাস্থ্য সংস্থাৰ গঠন।
১৯৭৯ - অসমৰ ৰংঘৰ বাকৰিত সংযুক্ত মুক্তি বাহিনী, অসমৰ গঠন।
২০০১ - নাছাৰ মংগল অভিযান মাৰ্ছ ওডিছিৰ উৎক্ষেপন।
২০১৪ - অসমত ডেকাৰগাঁও, তেজপুৰৰ পৰা নাহৰলগুনলৈ প্ৰথম যাত্ৰীবাহী ৰেল।

জন্ম

১৭৬৮ - মাহ লাকা বাঈ, ভাৰতীয় কবি।
১৭৭০ - উইলিয়াম ৱৰ্ডছৱৰ্থ, ইংৰাজী ৰোমাণ্টিক কবি।
১৮৮৯ - গ্ৰেবিলা ম্ৰিষ্টেল, ন'বেল বঁটা প্ৰাপ্ত চিলিৰ কবি।
১৯২০ - ৰবি শংকৰ, ভাৰতীয় সঙ্গীতজ্ঞ।
১৯২৬ - প্ৰেম নাজিৰ, ভাৰতীয় অভিনেতা।
১৯৪২ - জিতেন্দ্ৰ, ভাৰতীয় অভিনেতা।
১৯৪৭ - নগেন বৰা, অসমীয়া সাহিত্যিক, গীতিকাৰ, সুৰকাৰ, অভিনেতা, আৰু সাংবাদিক।
১৯৫৪ - জেকী চান, হংকঙৰ অভিনেতা।
১৯৬০ - অতুল বৰা, ভাৰতীয় ৰাজনীতিবিদ।
১৯৬২ - উদ্ধৱ ভৰালী, ভাৰতীয় উদ্ভাৱক।
১৯৮৮ - পাৰ্ৱতী থিৰুভথু, ভাৰতীয় অভিনেত্ৰী।
১৯৯০ - মৈত্ৰেয়ী পাটৰ, ভাৰতীয় কবি, গীতিকাৰ আৰু কণ্ঠশিল্পী।

মৃত্যু

১৮৭৯ - বেগম হজৰত মহল, অৱধ ৰাজ্যৰ বেগম আৰু ভাৰতৰ স্বাধীনতা সংগ্ৰামী।
১৯৪৬ - পদ্মনাথ গোহাঞিবৰুৱা, অসমীয়া সাহিত্যিক।
১৯৪৭ - হেনৰী ফৰ্ড, আমেৰিকাৰ ঔদ্যোগপতি।
২০০৪ - কেলুচৰণ মহাপাত্ৰ, ভাৰতীয় ধ্ৰুপদী নৃত্যশিল্পী।
২০১২ - মাইক ৱালেঞ্চ, আমেৰিকান সাংবাদিক।
২০১২ - চাৰু গোহাঁই, অসমৰ ৰাজনীতিক।
২০১৮ - মুনিন বৰুৱা, অসমীয়া চলচ্চিত্ৰৰ পৰিচালক।

দিৱস

বিশ্ব স্বাস্থ্য দিৱস - আন্তঃৰাষ্ট্ৰীয়
নাৰী দিৱস - মোজাম্বিক

তথ্য সংগ্ৰহ

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
১ মাৰ্চ

ঘটনাৱলী

১৪৯৮ - ভাস্কো দা গামাই মোজাম্বিক আবিষ্কাৰ কৰে।
১৮১১ - মামলুকক পৰাস্ত কৰি মোহাম্মাদ আলীৰ মিছৰৰ ক্ষমতাৰোহন।
১৮১৫ - এলবা দ্বীপৰ পৰা পলায়নৰ পিছত নেপোলিয়ন বোনাপাৰ্টৰ ১০০ দিনৰ শাসনকাল আৰম্ভ হয়।
১৮১৯ - শ্ৰীৰামপুৰত ৱিলিয়াম কেৰি, জুছোৱা মাৰ্ছমেন আৰু ৱিলিয়াম ইয়াৰ্ডে “বেংক অফ শ্ৰীৰামপুৰ” প্ৰতিষ্ঠা কৰে।
১৮৪৮ - ভাৰতত ভূমিকম্পত ১ হাজাৰ জনৰ প্ৰাণহানি।
১৯০১ - অষ্ট্ৰেলিয়ান সেনাবাহিনী গঠিত হয়।
১৯০৭ - ভাৰতত সৰ্বপ্ৰথম তীখাৰ কাৰখানা প্ৰতিষ্ঠিত হয়।
১৯১২ - এলবাৰ্ট বেৰী প্ৰথম বিমানৰ পৰা পেৰাছুটৰ সহায়ত নামে।
১৯১৪ - চীনে আন্তৰ্জাতিক পোষ্টেল ইউনিয়নত যোগদান কৰে।
১৯১৯ - কোৰিয়াৰ জাতীয় মুক্তি আন্দোলনৰ সূত্ৰপাত।
১৯৪৯ - ৰাছিয়ান বিমান দুৰ্ঘটনাত ৩৮৫জন নিহত।
১৯৭১ - স্বাধীন বাংলা ছাত্ৰ সংগ্ৰাম পৰিষদ গঠিত হয়।
১৯৭১ - ইয়াহিয়া খান কৰ্তৃক পাকিস্তান জাতীয় পৰিষদৰ অধিবেশন অনিৰ্দিষ্ঠকাললৈ স্থগিত ঘোষণা।
১৯৮৫ - বাংলাদেশৰ জেনেৰেল এৰছাদৰ ৰাজনৈতিক তৎপৰতা নিষিদ্ধ ঘোষণা।
১৯৯০ - লিথুনিয়াই ছোভিয়েট ইউনিয়নৰ পৰা স্বাধীনতা লাভ কৰে।
১৯৯৭ - বাংলাদেশত প্ৰথম টেলিফোন বেংকিং সেৱা আৰম্ভ হয়।

জন্ম

১৬১১ -জন পেল, ইংৰাজ বীজগণিতবিদ, জ্যামিতিজ্ঞ আৰু জোতিৰ্বিদ।
১৮৬১ - অক্ষয়কুমাৰ মৈত্ৰেয়, বাংলা ইতিহাসবিদ।
১৮৭৪ - মৃণালিনী দেৱী, ন'বেল বঁটা বিজয়ী ভাৰতীয় সাহিত্যিক।
১৮৯২ - ৰিয়ুনোচুকি অকুতাগাৱা, জাপানৰ বিশিষ্ট সাহিত্যিক আৰু চুটি গল্পৰ জনক।
১৮৯৩ - কামেশ্বৰ দাস, অসমীয়া গণিতজ্ঞ।
১৯৩১ - লামবেৰ্তো দিনি, ইটালীৰ ৰাজনীতিবিদ আৰু প্ৰধানমন্ত্ৰী।
১৯৩১ - ভূপতি চন্দ্ৰ ডেকা, অসমীয়া গণিতজ্ঞ।
১৯৩৮ - ৰামেশ্বৰ পাঠক, অসমীয়া লোকগীত শিল্পী।
১৯৫৩ - অমিতাভ ৰায়, ভাৰতীয় ন্যায়ধীশ।
১৯৫৬ - ডালিয়া গ্ৰাইবস্কেইট, লিথুয়ানিয়াৰ প্ৰখ্যাত ৰাজনীতিবিদ আৰু ৰাষ্ট্ৰপতি।
১৯৫৮ - হেমচন্দ্ৰ গোস্বামী, অসমীয়া শিক্ষক, মুখাশিল্পী আৰু ভাস্কৰ্যশিল্পী
১৯৬৮ - কুঞ্জৰাণী দেৱী, ভাৰতীয় ভাৰোত্তোলক।
১৯৭৫ - প্ৰমোদ বড়ো, ভাৰতীয় ৰাজনৈতিক নেতা।
১৯৭৬ - অখিল গগৈ, অসমীয়া কৃষক নেতা।
১৯৮২ - লাইশ্ৰাম চৰিতা দেৱী, ভাৰতীয় বক্সাৰ।
১৯৯২ - শৰদ কুমাৰ, ভাৰতীয় পেৰা হাই জাম্পাৰ।

মৃত্যু

১৯১১ - য়াকুবছ হেনৰিকুছ ফাণ্ট হফ, ডাচ জৈৱ ৰসায়নবিদ, ৰসায়নত প্ৰথম ন'বেল পুৰস্কাৰ বিজয়ী।
১৯২৪ - গোপীনাথ সাহা, ব্ৰিটিশ বিৰোধী স্বাধীনতা আন্দোলন, বাংলা বিপ্লৱী তথা ছহীদ।
১৯৪৩ - আলেকজেণ্ডাৰ ইৰছিন, ফ্ৰান্স-ছুইছ চিকিৎসক।
১৯৮৯ - বসন্তদাদা পাটিল, মহাৰাষ্ট্ৰৰ ষষ্ঠ মুখ্যমন্ত্ৰী তথা দশম গভৰ্ণৰ।
১৯৯৫ - জৰ্জেছ জে. এফ. কোহলাৰ, জাৰ্মান জীৱবিজ্ঞানী, চিকিত্সাবিজ্ঞানত ন'বেল পুৰস্কাৰ বিজয়ী।
২০২০ - হেমেন্দ্ৰ কুমাৰ গগৈ, অসমীয়া অধ্যাপক, গল্পকাৰ, ঔপন্যাসিক, প্ৰবন্ধ লেখক, সমালোচক আৰু নাট্যকাৰ।

ছুটি আৰু অন্যান্য

বীৰ দিৱস - পাৰাগুৱে।
স্বাধীনতা দিৱস - বছনিয়া আৰু হাৰ্জেগোভিনা।
১ মাৰ্চ গণ আন্দোলন দিৱস - দক্ষিণ কোৰিয়া।
বিশ্ব লোক প্ৰতিৰক্ষা দিৱস - আন্তৰ্জাতিক।
আন্তৰ্জাতিক যুক্তিবাদী দিৱস।
বিশ্ব সাগৰীয় ঘাঁহ দিৱস।

বাহ্যিক সংযোগ

বিবিচি: এই দিনত

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন
বি. বি. টেণ্ডন

ব্ৰিজ বিহাৰী টেণ্ডন, হিমাচল প্ৰদেশ কেডাৰৰ ১৯৬৫ বেচৰ অৱসৰপ্ৰাপ্ত ভাৰতীয় প্ৰশাসনিক সেৱা বিষয়া, যিয়ে ২০০৫ চনৰ ১৬ মে’ৰ পৰা ২০০৬ চনৰ ২৯ জুনলৈকে ভাৰতৰ ১৪ সংখ্যক ভাৰতৰ মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল। ২০০১ চনৰ জুন মাহত তেওঁ নিৰ্বাচন আয়ুক্ত হিচাপে যোগদান কৰে।

বৰ্তমান তেওঁ ফিলাটেক্স ইণ্ডিয়া প্ৰাইভেট লিমিটেডত স্বতন্ত্ৰ সঞ্চালক হিচাপে কাৰ্যনিৰ্বাহ কৰি আছে।

বাহ্যিক সংযোগ

New article dated 25-April-2005

লগতে চাওক

ভাৰতৰ মুখ্য নিৰ্বাচন আয়ুক্ত
শ্ৰেণী:ভাৰতীয় ব্যক্তি
শ্ৰেণী:জীৱিত ব্যক্তি
শ্ৰেণী:অসামৰিক সেৱা
শ্ৰেণী:ভাৰতৰ মুখ্য নিৰ্বাচন আয়ুক্ত
ৰাজা আৰু ৰাধা ৰেড্ডী

ৰাজা আৰু ৰাধা ৰেড্ডী ; ( ৰাজা,জন্ম ৬ অক্টোবৰ ১৯৪৩ আৰু ৰাধা, জন্ম ১৫ ফেব্ৰুৱাৰী ১৯৫৫) ভাৰতীয় কুচিপুডী নৃত্য দম্পতী, গুৰু আৰু নৃত্য পৰিচালক। দক্ষিণ ভাৰতীয় নৃত্য কুচিপুডীৰ প্ৰতিনিধি হিচাপে তেওঁলোক বিখ্যাত। তেওঁলোকে নতুন দিল্লীত কুচিপুড়ী নৃত্যৰ নাট্য তৰংগিনী ইনষ্টিটিউট প্ৰতিষ্ঠা কৰি পৰিচালনা কৰে। এই যুটিয়ে কুচিপুডীক ইয়াৰ পৰম্পৰাগত গুণৰ সৈতে আপোচ নকৰাকৈ এক নতুন মাত্ৰা প্ৰদান কৰাৰ কৃতিত্ব লাভ কৰে। কলাৰ ক্ষেত্ৰত কৰা সেৱাৰ বাবে ভাৰত চৰকাৰে তেওঁলোকক পদ্মশ্ৰী আৰু পদ্মভূষণ বঁটা প্ৰদান কৰিছে।

প্ৰাৰম্ভিক জীৱন আৰু পৰিয়াল

ৰাজা ৰেড্ডীৰ জন্ম হৈছিল ১৯৪৩ চনৰ ৬ অক্টোবৰত নৰসপুৰমত[স্পষ্ট কৰাৰ প্ৰয়োজন], আনহাতে ৰাধা ৰেড্ডীৰ জন্ম হৈছিল ১৯৫৫ চনৰ ১৫ ফেব্ৰুৱাৰীত বৰ্তমানৰ তেলেংগানাৰ আদিলাবাদ জিলাৰ কোটালগাঁৱত।

কোৰিঅ’গ্ৰাফীত ডিপ্লমা লাভ কৰা ৰাজা ৰেড্ডীয়ে ওছমানিয়া বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। ৰাধা ৰেড্ডীয়েও কোৰিঅ’গ্ৰাফীত ডিপ্লমাও লাভ কৰিছিল। ২০১০ চনত কুচিপুডীলৈ আগবঢ়োৱা অৱদানৰ বাবে হায়দৰাবাদ বিশ্ববিদ্যালয়ে এই যুটিটোক সন্মানীয় ডক্টৰেট ডিগ্ৰী প্ৰদান কৰে।

ৰাজা ৰাধা ৰেড্ডী আৰু কৌশল্যাৰ দুটা সন্তান যমিনী আৰু ভৱনা ৰেড্ডী, তেওঁলোকো কুচিপুডী নৃত্যশিল্পী। তেওঁলোকৰ অভিনয় তেতিয়াৰ পৰ্যটন মন্ত্ৰী ড° কৰণ সিং আৰু প্ৰধানমন্ত্ৰী ইন্দিৰা গান্ধীয়েও লক্ষ্য কৰিছিল যিয়ে নেহৰুৰ জন্ম বাৰ্ষিকী উদযাপনৰ সময়ত তেওঁলোকৰ অভিনয় প্ৰত্যক্ষ কৰি দিল্লীত এটা ঘৰ আবণ্টন দিছিল। পাঁচ দশকৰো অধিক সময় ধৰি ড° ৰাজা আৰু ৰাধা ৰেড্ডী ফ্ৰান্স আৰু ছালজবাৰ্গ (অষ্ট্ৰিয়া)ৰ এভিগননৰ আন্তঃৰাষ্ট্ৰীয় নৃত্য মহোৎসৱ আৰু আমেৰিকা, ব্ৰিটেইন আৰু বাংলাদেশৰ ভাৰত উৎসৱত অনুষ্ঠান পৰিৱেশন কৰা প্ৰথমগৰাকী ভাৰতীয় নৃত্যশিল্পী। ভাৰতৰ সৰ্বোচ্চ অসামৰিক বঁটা পদ্মশ্ৰী আৰু পদ্মভূষণ, সংগীত নাটক অকাডেমী আৰু নৃত্য চূড়ামণি বঁটা লাভ কৰে। ২০১০ চনত দিল্লীত অনুষ্ঠিত হোৱা কমনৱেলথ গেমছৰ মুকলি অনুষ্ঠানত তেওঁলোকে কোৰিঅ’গ্ৰাফী কৰিছিল।

বঁটা

১৯৮৪ চনত পদ্মশ্ৰী
২০০০ চনত পদ্ম ভূষণ
সংগীত নাটক অকাডেমী বঁটা
আজীৱন কৃতিত্ব বঁটা — ৰটাৰী ক্লাব দিল্লী
হায়দৰাবাদ বিশ্ববিদ্যালয়ৰ পৰা ডক্টৰেট ডিগ্ৰী

তথ্যসূত্ৰ
আলিবৰ্দি খান

আলিবৰ্দি খান (১৬৭১ – ৯ এপ্ৰিল ১৭৫৬) ১৭৪০ চনৰ পৰা ১৭৫৬ চনলৈকে বংগৰ নবাব আছিল। তেওঁ ১৭৪০ চনত নবাবৰ নাচিৰি বংশক ওফোৰাই সৰফৰাজ খানক পৰাস্ত কৰে আৰু নিজে ক্ষমতা দখল কৰে।

আলিবৰ্দিৰ ৰাজত্বকালৰ বেছিভাগ সময় তেওঁ সঘনাই ৰঘুজী ভোঁছলেৰ অধীনত হোৱা মাৰাঠা আক্ৰমণৰ সম্মুখীন হ’ব লগা হয়, যাৰ ফলত ১৭৫১ চনত হোৱা এক শান্তিচুক্তি মতে উৰিষ্যা প্ৰদেশ এৰি দিবলগীয়া হয়। তদুপৰি তেওঁ বিহাৰৰ বিচ্ছিন্নতাবাদী বিদ্ৰোহৰ লগতে নাতি ছিৰাজ উদ-দৌল্লাৰ বিদ্ৰোহৰো সম্মুখীন হ’বলগীয়া হৈছিল যদিও এইবোৰ দমন কৰা হৈছিল।

আলিবৰ্দি খানে তেওঁৰ ৰাজত্বকালৰ শেষ সময়খিনি বংগদেশ পুনৰ নিৰ্মাণৰ কামত ব্যস্ত থাকে। তেওঁ কলাৰ পৃষ্ঠপোষক আছিল আৰু মুৰ্ছিদ কুলী খানৰ নীতি পুনৰ আৰম্ভ কৰিছিল। উপমহাদেশখনৰ ইউৰোপীয় শক্তিসমূহৰ সৈতে তেওঁ ৰাজনৈতিকভাৱে নিৰপেক্ষ স্থিতি বজাই ৰাখিছিল আৰু তেওঁৰ শাসনাধীন এলেকাত তেওঁলোকৰ মাজত সকলো অন্তৰ্যুদ্ধ ৰোধ কৰিছিল। তেওঁৰ পিছত ১৭৫৬ চনত ছিৰাজ উদ-দৌল্লা ৰাজপাটত বহে।
​

আদি জীৱন

আলিবৰ্দি খানৰ আচল নাম আছিল মিৰ্জা বাণ্ডে বা মিৰ্জা মহম্মদ আলী। তেওঁ ডেক্কানী লোক আছিল আৰু জন্ম হৈছিল ১৬৭৬ চনত। তেওঁৰ পিতৃ, মোগল সম্ৰাট ঔৰংজেৱৰ এজন তোলনীয়া ভাতৃৰ পুত্ৰ মিৰ্জা মহম্মদ মাদানীয়ে নিজেই পিছৰজন পুত্ৰ আজম শ্বাহৰ অধীনত এজন বিষয়া হিচাপে নিজৰ কৰ্মজীৱন আৰম্ভ কৰিছিল। মহম্মদ আলীৰ মাতৃ আছিল ইৰাণৰ তুৰ্কমেন আফশ্বাৰ জনগোষ্ঠী খোৰাছানৰ বংশৰ এগৰাকী ডেক্কানী মুছলমান। তেওঁৰ পৰাই মহম্মদ আলিৰ ছুজা-উদ্-দিন মহম্মদ খান নামৰ এজন ভতিজা সম্পৰ্কীয় ভায়েক আছিল, যি মিৰ্জা ডেক্কানী নামেৰে পৰিচিত৷ পিতৃৰ দৰেই তেওঁ আৰু তেওঁৰ ডাঙৰ ভাতৃ মিৰ্জা আহমেদ (পিছলৈ হাজী আহমেদ নামেৰে পৰিচিত) আজম শ্বাহৰ সহানুভূতি লাভ কৰিছিল। মহম্মদ আলীক ফিলখানা (হাতী-শাল)ৰ অধীক্ষক হিচাপে নিযুক্তি দিয়াৰ লগতে জৰ্ডোজখানা(এম্ব্ৰয়ডাৰী কাপোৰ বিভাগ)ৰ দায়িত্বও দিয়া হৈছিল। কিন্তু ১৭০৭ চনত আজম শ্বাহৰ মৃত্যুৰ পিছত পৰিয়ালটো দৰিদ্ৰতাত পৰিল। তেতিয়া তেওঁলোকৰ আত্মীয় উপ-ৰাজ্যপাল ছুজা-উদ্-দিনৰ অধীনত উৰিষ্যাৰ কটকলৈ প্ৰব্ৰজন কৰে। কৰ্মসংস্থাপন বিচাৰি পোৱাৰ পিছত মহম্মদ আলী আৰু মিৰ্জা আহমেদে চৰকাৰক সমৰ্থন কৰাত নিজকে সক্ষম বুলি প্ৰমাণ কৰে, পিছলৈ আনকি ছুজা-উদ্-দিনক বংগৰ নবাব হোৱাতো সহায় কৰে।
​

ক্ষমতা লাভ

১৭২৮ চনত ছুজা-উদ্-দিনে মহম্মদ আলীক ৰাজমহলৰ ফৌজদাৰ(জেনেৰেল) পদলৈ পদোন্নতি দিয়ে আৰু তেওঁক আলিবৰ্দি খান উপাধি প্ৰদান কৰে। এইদৰে তেওঁ বংগ আৰু বিহাৰক নিজৰ হাতৰ মুঠিলৈ আনিলে। তাৰ পিছত ১৭৪১ চনৰ ৩ মাৰ্চত উৰিষ্যাৰ উপ-ৰাজ্যপাল তথা সৰফৰাজ খানৰ আত্মীয় ৰুস্তম জঙক ফুলৱাৰিয়ান যুদ্ধত পৰাস্ত কৰে। আৰু এজন সাহসী যোদ্ধা শ্বেইখ মাছুমক শাসনকৰ্তা হিচাপে নিযুক্তি দিয়ে।

তথ্য সূত্ৰ

শ্ৰেণী:মোগল সাম্ৰাজ্য
গন্ধিয়া

গন্ধিয়া হ'ল অসমৰ নলবাৰী জিলাৰ অন্তৰ্গত এখন গাঁও৷ এই গাঁৱখন নলবাৰী চহৰৰ পৰা ১২ কিলোমিটাৰ উত্তৰ পশ্চিম দিশত অৱস্থিত৷ গাঁৱখন টিহু বিধানসভা সমষ্টিৰ পশ্চিম নলবাৰী ৰাজহ চক্ৰৰ অন্তৰ্গত৷ গন্ধিয়াক অসমৰ জ্যোতিষ চৰ্চাৰ প্ৰাণকেন্দ্ৰ বুলি কোৱা হয়৷

নামৰ উৎপত্তি

জনবিশ্বাস অনুসৰি এই গাঁওখনত বিল্বেশ্বৰ দেৱালয়ৰ পূজা-অৰ্চনাৰ বাবে প্ৰয়োজন হোৱা ফুলৰ বাগিছা পাতিছিল। বাগিছাৰ ফুলৰ গোন্ধেৰে ঠাইখিনি আমোলমোলাই থকা বাবে গাঁৱখনৰ নাম গন্ধিয়া হয়৷

জনসংখ্যা

২০১১ চনৰ লোকপিয়লৰ চৰকাৰী তথ্য অনুসৰি অসমৰ নলবাৰী জিলাৰ পশ্চিম নলবাৰী ৰাজহ চক্ৰৰ অন্তৰ্গত গন্ধিয়া গাঁৱৰ মুঠ জনসংখ্যা হৈছে ১,৮২৬ জন।

জ্যোতিষ চৰ্চা

গন্ধিয়া প্ৰাচীন কালৰে পৰা জ্যোতিষ চৰ্চাৰ এক উল্লেখযোগ্য কেন্দ্ৰ হিচাপে পৰিচিত। ড° নিৰ্মলপ্ৰভা বৰদলৈৰ মতে, পাল বংশীয় ৰজা ধৰ্মপালৰ সময়ৰ পৰাই গন্ধিয়াৰ জ্যোতিষীসকলে ভূমিদান লাভ কৰিছিল আৰু অঞ্চলটোত গণিত তথা ফলিত জ্যোতিষৰ চৰ্চা চলি আহিছিল। কামৰূপীয় জ্যোতিষ পদ্ধতিৰ নিজস্ব গণনাপদ্ধতি আৰু দ্ৰাঘিমা-অক্ষৰেখাৰ পৃথক হিচাপ গন্ধিয়াৰ জ্যোতিষীসকলে অনুসৰণ কৰিছিল বুলি ড° পৰাগ কুমাৰ ভট্টাচাৰ্যই উল্লেখ কৰিছে।

অতীতত গন্ধিয়াত ডেৰশৰো অধিক সংস্কৃত আৰু জ্যোতিষৰ টোল আছিল, য’ত অসমৰ বিভিন্ন প্ৰান্তৰ লগতে পশ্চিমবংগ আদিৰ ছাত্ৰসকলে শিক্ষা গ্ৰহণ কৰিছিল। ১৯০২ চনত প্ৰতিষ্ঠিত জীৱানন্দ জ্যোতিৰ্বিদ্যালয়ত সংস্কৃত ভাষাৰ লগতে জ্যোতিষ বিদ্যাৰ শিক্ষাও প্ৰদান কৰা হৈছিল।

গন্ধিয়াৰ বহু জ্যোতিষীয়ে অসমীয়াৰ সমাজ-সংস্কৃতিত বিশেষ ভূমিকা পালন কৰিছে। জ্যোতিষী ৰবীন্দ্ৰ কুমাৰ ভট্টাচাৰ্যই কালপুৰুষ পূৰ্ণাংগ পঞ্জিকাসহ কেইবাখনো অসমীয়া পঞ্জিকা সম্পাদনা কৰিছিল আৰু জ্যোতিষ শিক্ষাৰ প্ৰসাৰত অৰিহণা যোগাইছিল। ১৯৮২ চনত স্থাপিত ‘গন্ধিয়া জ্যোতিষ পৰিষদ’ৰ জৰিয়তে অসম আৰু উত্তৰ-পূৰ্বাঞ্চলৰ বহু শিক্ষাৰ্থীক জ্যোতিষ শিক্ষা প্ৰদান কৰা হৈছিল।

অৰ্থনীতি আৰু জীৱিকা

২০১১ চনৰ লোকপিয়লৰ প্ৰতিবেদন অনুসৰি গন্ধিয়া গাঁৱৰ মুঠ জনসংখ্যাৰ ভিতৰত ৫৮১ জন লোক কাৰ্যক্ষম বা অৰ্থনৈতিকভাৱে সক্ৰিয়, যাৰ ভিতৰত ৪১৮ জন পুৰুষ আৰু ১৬৩ গৰাকী মহিলা।
পুৰুষোত্তম ভট্টাচাৰ্য: জ্যোতিষ পণ্ডিত৷
ডাঃ শৰৎ ভাগৱতী: চিকিৎসক।
পৰিক্ষীত শৰ্মা: কম্পাউণ্ডাৰ। তেওঁৰ চিকিৎসা সেৱাৰ বাবে তেওঁক পৰীক্ষিত ডাক্তৰ বুলি জনা গৈছিল।
ড° পৰাগ ভট্টাচাৰ্য: শিক্ষাবিদ, সাহিত্যিক তথা অসমৰ চৰকাৰৰ সাহিত্যিক পেঞ্চনাৰ৷
ৰবীন্দ্ৰ নাথ ভট্টাচাৰ্য: জ্যোতিষী৷
প্ৰণৱপ্ৰাণ ভট্টাচাৰ্য: সাহিত্যিক৷ তেওঁৰ তেৰখন গ্ৰন্থ প্ৰকাশ পাইছে ৷ ইয়াৰে ভিতৰত নক্ষত্ৰৰ দৰে জাগ্ৰত উপন্যাসৰ বাবে অসম সাহিত্য সভাৰ গিৰিধৰ শৰ্মা সোঁৱৰণি বঁটা আৰু আৰু নিৰ্মম কালবেলা উপন্যাসৰ বাবে অম্বিকাগিৰী ৰায়চৌধুৰী বঁটা লাভ কৰিছে৷
দেৱেশ্বৰ শৰ্মা: ভ্ৰাম্যমান থিয়েটাৰৰ এগৰাকী গীতিকাৰ৷
ডাঃ যতীন ভাগৱতী: ‌ডিব্ৰুগড় মেডিকেল কলেজৰ অধ্যাপক তথা চিকিৎসা শাস্ত্ৰৰ গৱেষক৷
পৰাগ শৰ্মা: অভিনেতা। তেওঁৰ পিতৃগৃহ গন্ধিয়াত আছিল৷
মৃগেন শৰ্মা: সাহিত্যিক। তেওঁৰ প্ৰকাশিত গ্ৰন্থৰ ভিতৰত ২০০৮ চনত অসম প্ৰকাশন পৰিষদে প্ৰকাশ কৰা অসমীয়া সংস্কৃতিৰ সম্ভাৰ উল্লেখযোগ্য।

সামাজিক অনুষ্ঠান

পুথিভঁৰাল

গন্ধিয়া গাঁৱত ৰজাদিনীয়া সাঁচিপাত আৰু তুলাপাতৰ পুথিৰে সমৃদ্ধ শতবৰ্ষ গৰকা এটা পুথিভঁৰাল আছে৷ নলবাৰী তথা বৃহত্তৰ উত্তৰ কামৰূপৰ এটা বিশেষ গ্ৰন্থাগাৰটো ৰজাদিনীয়া সমলৰে পূৰিপূৰ্ণ৷ এই গ্ৰন্থাগাৰত আছে ৮০০ৰো অধিক সাঁচিপাতৰ পুথি আৰু তুলাপাতৰ পুথি।

তথ্যসূত্ৰ

শ্ৰেণী:অসমৰ গাঁও